अंततःगाड़ियाँ स्टार्ट हुईं . बड़ेस्वामी ने फ्लैग ऑफ़ किया . वे वापस अपने कक्ष में जाने लगे . उन्हें कागज या किसी और वस्तु का कोई टुकड़ा दिखा होगा . सबसे बेखबर उन्होंने उसे पैर से ऐसे मारा गोया फुटबाल पर किक मार रहे हों . हम गुरुकुल से बाहर निकले और बाएं की जगह दायें मुड़ गए . आगे एक ही किलोमीटर चले होंगे कि एक व्यक्ति ने बताया आगे तापी नदी है . आखिर मुड़कर फिर वापस होना पड़ा . भटकाव शुरू हो चुका था क्योंकि इस यात्रा का महान उद्देश्य एक ऐसा भटकाव था जो आज के भारत तक हमें अनायास ही ले जा सके .